Sebaka: Khampani ea tlhahiso ea ho kena: NewView Sebaka: Philadelphia PA US Ke feela mangolo? Na u batla ho etsa mosebetsi oa nako ea khoebo? Etsa tlhahiso ea hau hape? Ho Hlokahala: * Bahlophisi ba Khamera (Sehlopha sa Pele / Sepheo sa ho Qetela / Sephetho se Phelang) * On-cam (lipuisano tsa li-studio) * Bahlahisi (li-studio / likotoana tsa tšimo) * Romela tlhahiso le lihlopha tsa mosebetsi oa hau oa video. Mofuta oa Jobo: Thuto ea nako e hlokahalang: Bachelor's More >> 5 Ha a bona bongata a nyolohela thabeng; ’me ka mor’a hore a lule fatše barutuoa ba hae ba tla ho eena; 2 eaba o ahlamisa molomo ’me o qala ho ba ruta, o re: 3 “Ho thaba ba elang hloko tlhoko+ ea bona ea moea, kaha ’muso oa maholimo ke oa bona.+ 4 “Ho thaba ba siameng, kaha ba tla tšelisoa.+ 5 “Ho thaba ba maikutlo a bonolo,+ kaha ba tla rua lefatše.+ 6 “Ho thaba ba lapelang le ho nyoreloa+ ho loka, kaha ba tla khorisoa.+ 7 “Ho thaba ba mohau,+ kaha ba tla bontšoa mohau. 8 “Ho thaba ba lipelo li hloekileng,+ kaha ba tla bona Molimo.+ 9 “Ho thaba ba nang le khotso,+ kaha ba tla bitsoa ‘bara+ ba Molimo.’ 10 “Ho thaba ba hlorisitsoeng+ ka lebaka la ho loka, kaha ’muso oa maholimo ke oa bona. 11 “Ho thaba lōna ha batho ba le nyelisa+ ’me ba le hlorisa+ ’me ka leshano ba bua ntho ea mofuta o mong le o mong e khopo ka lōna ka lebaka la ka. 12 Thabang ’me le tlōle ke thabo,+ kaha moputso+ oa lōna o moholo maholimong; etsoe ba ile ba hlorisa baprofeta+ ka tsela eo pele ho lōna. 13 “Le letsoai+ la lefatše; empa haeba letsoai le tapa, botsoai ba lona bo tla khutlisoa joang? Le ke ke la hlola le sebelisetsoa letho haese ho lahleloa ka ntle+ hore le hatakeloe ke batho. 14 “Le leseli la lefatše.+ Motse o ke ke oa pateha ha o lutse holim ’a thaba. 15 Batho ba bonesa lebone ’me ha ba le behe ka tlas’a baskete e lekanyang,+ empa ba le beha holim ’a seluloana sa lebone, ’me le khanyetsa bohle ba ka tlung. 16 Ka ho tšoanang leseli+ la lōna le ke le khanye ka pel’a batho, e le hore ba ka bona mesebetsi ea lōna e metle+ ’me ba tlotlisa+ Ntat’a lōna ea maholimong. 17 “Le se ke la nahana hore ke tlil’o felisa Molao+ kapa Baprofeta. Ha kea tlela ho felisa, empa ho phethahatsa;+ 18 etsoe kannete ke re ho lōna leholimo le lefatše li ne li tla feta+ kapele ho e-na le hore ho hang tlhaku e le ’ngoe e nyenyane ka ho fetisisa kapa phatsa e le ’ngoe ea tlhaku e tlohe Molaong ’me lintho tsohle li sa etsahale.+ 19 Ka hona, mang kapa mang ea tlōlang+ e ’ngoe ea litaelo tsena tse nyenyane ’me a ruta moloko oa batho ho etsa seo, o tla bitsoa ‘e monyenyane’ kamanong le ’muso oa maholimo.+ Ha e le mang kapa mang ea li etsang le ho li ruta,+ enoa o tla bitsoa ‘e moholo’+ kamanong le ’muso oa maholimo. 20 Etsoe ke re ho lōna haeba ho loka ha lōna ho sa ate ho feta ha bangoli le Bafarisi,+ ho hang le ke ke la kena+ ’musong oa maholimo. 21 “Le utloile hore ho itsoe ho ba linakong tsa boholo-holo, ‘U se ke ua bolaea;+ empa mang kapa mang ea bolaeang+ o tla ikarabella lekhotleng la toka.’+ 22 Leha ho le joalo, ke re ho lōna e mong le e mong ea tsoelang pele a halefetse+ mor’abo o tla ikarabella+ lekhotleng la toka; empa mang kapa mang ea bitsang mor’abo ka lentsoe le ke keng la boleloa la keiso o tla ikarabella Lekhotleng le Phahameng ka ho Fetisisa; athe mang kapa mang ea reng, ‘Uena leoatla le eisehang!’ o tla lokeloa ke Gehena ea mollo.+ 23 “Joale, haeba u tlisa mpho ea hao aletareng+ ’me u hopola hore mor’eno o na le ho hong khahlanong le uena,+ 24 u siee mpho ea hao moo ka pel’a aletare, ’me u tlohe; etsa khotso le mor’eno pele,+ ’me joale, ha u khutlile, u nyehele mpho+ ea hao. 25 “Lokisa litaba kapele le ea belaelang ka uena molaong, ha u sa ntse u e-na le eena tseleng e eang moo, e le hore ka tsela e itseng ’melaeli+ a se ke a nehelana ka uena ho moahloli, ’me moahloli a nehelana ka uena ho mohlanka oa lekhotla, eaba u lahleloa chankaneng. 26 Kannete ke re ho uena, Ka sebele u ke ke ua tsoa moo ho fihlela u lefile chelete ea ho qetela ea tšepe ea bohlokoa bo bonyenyane haholo.+ 27 “Le utloile hore ho itsoe, ‘U se ke ua feba.’+ 28 Empa ke re ho lōna e mong le e mong ea ntseng a tsoela pele ho sheba mosali+ e le hore a be le takatso e matla bakeng sa hae o se a febile+ le eena ka pelong+ ea hae. 29 Joale, haeba leihlo leo la hao le letona le etsa hore u khoptjoe, u le honye ’me u le lahlele hōle le uena.+ Etsoe ho molemo haholo ho uena hore u lahleheloe ke se seng sa litho tsa hao ho e-na le hore ’mele oohle oa hao o lahleloe+ Gehena. 30 Hape, haeba letsoho la hao le letona le etsa hore u khoptjoe, u le khaole ’me u le lahlele hōle le uena.+ Etsoe ho molemo haholo ho uena hore u lahleheloe ke se seng sa litho tsa hao ho e-na le hore ’mele oohle oa hao o qetelle o le Gehena. 31 “Ho feta moo ho itsoe, ‘Mang kapa mang ea hlalang+ mosali oa hae, a mo fe lengolo la tlhalo.’+ 32 Leha ho le joalo, ke re ho lōna e mong le e mong ea hlalang mosali oa hae, haese ka lebaka la bohlola,+ o mo pepesetsa bofebe,+ ’me mang kapa mang ea nyalang mosali ea hlaliloeng oa feba.+ 33 “Hape le utloile hore ho itsoe ho ba linakong tsa boholo-holo, ‘U se ke ua hlapanya+ u sa phethe, empa u phethe boitlamo ba hao ho Jehova.’+ 34 Leha ho le joalo, ke re ho lōna: Ho hang u se ke ua hlapanya,+ leha e le ka leholimo, hobane ke terone+ ea Molimo; 35 kapa ka lefatše, hobane ke setuloana sa maoto+ a hae; kapa ka Jerusalema, hobane ke motse+ oa Morena e moholo. 36 Hape u se ke ua hlapanya ka hlooho ea hao, hobane u ke ke ua fetola moriri o le mong hore o be mosoeu kapa o be motšo. 37 Lentsoe la lōna E le mpe le bolele E, Che ea lōna, Che;+ hobane se fetang tsena se tsoa ho ea khopo.+ 38 “Le utloile hore ho itsoe, ‘Leihlo bakeng sa leihlo le leino bakeng sa leino.’+ 39 Leha ho le joalo, ke re ho lōna: U se ke ua hanyetsa ea khopo; empa mang kapa mang ea u jabelang lerameng+ la hao le letona, u mo reteletse le le leng. 40 Haeba motho a batla ho ea khotla le uena ’me a batla ho inkela seaparo sa hao sa ka hare, u tlohele le seaparo sa hao sa ka ntle se ee ho eena;+ 41 ’me haeba e mong ea nang le bolaoli a u qobella hore u tsamaee le eena maele e le ’ngoe, u ee le eena limaele tse peli.+ 42 U fe ea u kōpang, ’me u se ke ua furalla ea batlang ho alima ho uena ntle ho phaello.+ 43 “Le utloile hore ho itsoe, ‘U rate moahelani+ oa hao ’me u hloee sera+ sa hao.’ 44 Leha ho le joalo, ke re ho lōna: Tsoelang pele ho rata lira+ tsa lōna le ho rapella ba le hlorisang;+ 45 e le hore le ka ba bara ba Ntat’a lōna ea leng maholimong,+ kaha o chabisetsa batho ba khopo le ba molemo letsatsi la hae ’me o nesetsa batho ba lokileng le ba sa lokang+ pula. 46 Etsoe haeba le rata ba le ratang, le na le moputso ofe?+ Na le babokelli ba lekhetho ha ba etse ntho e tšoanang? 47 Hape haeba le lumelisa barab’abo lōna feela, le etsa ntho efe e fetang e tloaelehileng? Na le batho ba lichaba ha ba etse ntho e tšoanang? 48 Tumellanong le hoo, le phethahale, joalokaha Ntat’a lōna oa leholimo a phethahetse.+